cyanic-selkie/wikianc huggingface dataset:
கொ. சி. நாராயணசாமி
நிகழ்ச்சிகள்
இவர் பல சர்வதேச மாநாடுகளிலும் பங்கேற்றுள்ளார். 1954 இல் முந்தைய சோவியத் ஒன்றியம், கிழக்கு ஐரோப்பிய நாடுகளுக்கான இசை மற்றும் கலாச்சார பிரதிநிதிகளின் உறுப்பினராகச் சென்றார். 1970 ஆம் ஆண்டில்,இங்கிலாந்தின் பாத் சர்வதேச இசை விழாவில் கலந்துகொண்டு இலண்டன், பிரிஸ்டல், ஆக்சுபோர்டு, கேம்பிரிச்சு, பர்மிங்காம் ஆகிய இடங்களில் நிகழ்ச்சிகளை நடத்த எகுடி மெனுகின் இவரை அழைத்தார். பின்னர், இவர் செம்மங்குடி சீனிவாச ஐயருக்குப் பிறகு அகாதமியின் முதல்வரக இருந்து 1970 இல் ஓய்வு பெற்றார்.
1970 ஆம் ஆண்டில், மும்பை, சண்முகானந்தா நுண்கலை மற்றும் சங்கீத சபையின் சங்கீத வித்யாலயாவின் முதல்வராக இருந்து 1985 வரை குரல் இசை மற்றும் வீணை ஆகிய இரண்டையும் கற்பித்தார். 1974 ஆம் ஆண்டில், ஆத்திரேலியாவின் பெர்த்தில் நடைபெற்ற சர்வதேச இசைக் கல்வி சங்கத்தின் பதினொன்றாவது மாநாட்டில் கர்நாடக இசைக் கலைஞராகவும் வீணைக் கலைஞராகவும் பங்கேற்றார். 1977 இல் பெர்லினில் நடந்த ஒப்பீட்டு இசை ஆய்வுகள் மற்றும் ஆவணங்களுக்கான சர்வதேச நிறுவனத்தின் இந்திய இசை மற்றும் நடன விழாவிலும் பங்கேற்றார்.
விருதுகளும் கௌரவங்களும்
1962 இல் கேரள மாநில விருது, 1968 இல் தமிழ்நாடு மாநில விருது உள்ளிட்ட பல விருதுகளைப் பெற்றுள்ளார். 1968 இல் சங்கீத நாடக அகாதமியின் தேசிய விருது; 1977 இல் இந்திய அரசிடமிருந்து பத்ம பூசண் ; 1979 ஆம் ஆண்டில் சென்னை மியூசிக் அகாதெமியிடமிருந்து சங்கீத கலாநிதி மற்றும் 1999 ல் சுவாதி ரத்னா போன்ற விருதுகளை பெற்றுள்ளார்.
சீடர்கள்
இவரது குறிப்பிடத்தக்க சீடர்களில் ருக்மிணி கோபாலகிருட்டிணன், கல்யாணி சர்மா, சரசுவதி ராசகோபாலன், திருவனந்தபுரம் வெங்கடராமன், அசுவதி திருனல் இராம வர்மன், கீதா ராஜா, நிர்மலா பார்த்தசாரதி, ஜெயசிறீ அரவிந்த் போன்றவர்கள் இருந்தனர். ம. ச. சுப்புலட்சுமி, செம்மங்குடி சீனிவாச ஐயர் போன்ற பல இசைக்கலைஞர்கள் இவருடன் நல்லுறவைக் கொண்டிருந்தனர். மேலும் இவரது இசையைப் பாராட்டியுள்ளனர்.
மனதோடு மழைக்காலம்
மனதோடு மழைக்காலம் திரைப்படம் 2006 ஆம் ஆண்டு வெளிவந்த தமிழ்த் திரைப்படமாகும். அற்புதன் இயக்கத்தில் வெளிவந்த இத்திரைப்படத்தில் திரைப்பட நடிகை நித்யதாஸ் தமிழ் திரையுலகிற்கு அறிமுகமானார்.
வகை
நாடகப்படம் / மசாலாப்படம்
கதை
வயது போனவரென்ற காரணத்தினால் அவமானப் பேச்சுக்களுக்கு ஆளாகும் சிவா (ஷாம்) தன்னுடைய பழமை நினைவுகளை அலைமோதச் சிந்திக்கின்றார். தனது கல்லூரியில் படித்த சத்யாவிடம் (நித்யதாஸ்) நெருங்கிய தோழனாக இருந்ததனையும் பின்னைய காலங்களில் சத்யாவின் பெற்றோர் அவர்கள் காதலர்கள் என்ற தவறான கூற்றினை தெரிவிக்கும் போது கோபம் கொள்கின்றார் சிவா. இவர்களிடையே இருப்பது காதல் அதனால் தனக்கு மணமாக இருந்த காதலியைச் சிவாவிற்காக விட்டிக் கொடுக்க நினைக்கின்றார் கார்த்திக் (ஜெய் சூர்யா) ஆனால் அவர்கள் வெறும் நண்பர்களே என அறிந்து அனைவரும் புரிந்தும் கொள்கின்றனர். இதற்கிடையில் சிவாவைக் காதலித்த பெண்ணான ஸ்ருதியையே சிவா திருமணமும் செய்து கொள்கின்றார். ஆனால் குழந்தையொன்றினைப் பெற்றெடுத்த பின்னர் அவர் இறக்கவே நொந்து போகின்றார் சிவா. பின்னர் அவர் வயதானபின்னர் சத்யா நோய்வாய்ப்பட்டு இறக்கவே சத்யாவின் கணவரான கார்த்திக்கிற்கு ஆறுதல் கூறுகின்றார் சிவா. சிவாவின் மகனோ சிவாவை வெளியில் விரட்டுவதற்காக தனக்கு வேலை மாற்றம் வந்திருப்பதாக பொய்யொன்றினையும் கூறுகின்றான். இதனால் வருத்தப்படும் சிவாவுக்கு ஆறுதலாக அவரின் உயிரினும் மேலாக மதித்த தோழியான சத்யாவின் கணவர் விளங்குகின்றார்.
சான்றுகள்
பகுப்பு:2006 தமிழ்த் திரைப்படங்கள்‎
கே. ஏ. செங்கோட்டையன்
'''கே. ஏ. செங்கோட்டையன்''' ஓர் தமிழக அரசியல்வாதி ஆவார். இவர் கோபிச்செட்டிப்பாளையம் தொகுதியிலிருந்து தமிழக சட்டப் பேரவை உறுப்பினராகத் தேர்ந்தெடுக்கப்பட்டவர்.
2017 ஆண்டு பெப்ரவரி மாதம் எடப்பாடி க. பழனிசாமி தலைமையில் அமைந்த அமைச்சரவையில் பள்ளிக் கல்வித்துறை அமைச்சராக நியமிக்கப்பட்டார். 2021 ஆம் ஆண்டில் நடைபெற்ற சட்டமன்றத் தேர்தலில் கோபிச்செட்டிப்பாளையம் தொகுதியில் இருந்து அதிமுக சார்பில் சட்டமன்ற உறுப்பினரானார்.
மேற்கோள்கள்
பகுப்பு:தமிழக முன்னாள் அமைச்சர்கள் பகுப்பு:வாழும் நபர்கள் பகுப்பு:ஈரோடு மாவட்ட நபர்கள் பகுப்பு:1948 பிறப்புகள் பகுப்பு:21-ஆம் நூற்றாண்டு இந்திய அரசியல்வாதிகள் பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள் ‎ பகுப்பு:13 ஆவது தமிழ்நாடு சட்டமன்ற உறுப்பினர்கள் பகுப்பு:14 ஆவது தமிழ்நாடு சட்டமன்ற உறுப்பினர்கள் பகுப்பு:15 ஆவது தமிழ்நாடு சட்டமன்ற உறுப்பினர்கள் பகுப்பு:தமிழக அரசியல்வாதிகள் பகுப்பு:தமிழ்நாடு சட்டமன்ற உறுப்பினர்கள் பகுப்பு:16 ஆவது தமிழ்நாடு சட்டமன்ற உறுப்பினர்கள்
புளோரோடிரையயோடோமீத்தேன்
புளோரோடிரையயோடோமீத்தேன் (Fluorotriiodomethane) என்பது CFI3 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். மீத்தேனிலிருந்து பெறப்படும் வழிப்பெறுதியாக இச்சேர்மம் கருதப்படுகிறது.
மேற்கோள்கள்
பகுப்பு:கரிம ஆலைடுகள் பகுப்பு:கரிம புளோரைடுகள் பகுப்பு:கரிம அயோடைடுகள் பகுப்பு:ஆலோமீத்தேன்கள்
வாகீச முனிவர்
வாகீச முனிவர் சைவ சித்தாந்தக் குருமார்களில் ஒருவர். 12 ஆம் நூற்றாண்டில் வாழ்ந்தவர். ஞானாமிர்தம் என்னும் நூலை இயற்றியவர். பரமானந்தர் இவரது ஞானாசிரியர். பரமானந்தர் கோடம்பாகை என்னும் ஊரில் வாழ்ந்துவந்தார். இவ்வூர் வேதாரணியத்துக்கு அருகில் உள்ளது. வாகீசரின் இளமைப்பெயர் ‘அருண்மொழித் தேவன்’.
பாகை முனிவர், ஞானாமிர்த ஆசிரியர் என்றெல்லாம் இவரை வழங்குவர். வாகீசரின் குடிப்பெயர் அம்பர் கிழான்.
இவர் திருவொற்றியூர் சென்று சில காலம் வாழ்ந்துவந்தார். இவர் இங்கு வாழ்ந்தபோது ‘சோம சித்தாந்தம்’ என்னும் புதிய கோட்பாட்டைக் கூறி வளர்த்துவந்தார்.
பின்னர் திருநெல்வேலி நாட்டுக்குத் திருவாலீச்சுரம் சென்று அங்கிருந்த ‘கோளகி’ மடத்தில் சில காலம் வாழ்ந்தார்.
அடிக்குறிப்பு
பகுப்பு:நூலாசிரியர்கள் பகுப்பு:சைவ சமய நூலாசிரியர்கள்
சங்கற்ப நிராகரணம்
சங்கற்ப நிராகரணம் என்பது உமாபதி சிவாச்சாரியாரால் எழுதப்பட்ட ஒரு நூலாகும். இது சைவ சித்தாந்த நூல்களுள் ஒன்று. இது சைவ சித்தாந்தத்துக்கு நெருக்கமான, அகச் சமயத் தத்துவங்களை மறுத்து எழுதப்பட்டது. என்னும் ஒன்பது சமயவாதங்கள் மறுக்கப்பட்டுச் சைவ சித்தாந்தம் நிலைநாட்டப்படுகிறது. என்னும் இரண்டு சமயவாதங்களும் மறுக்கப்பட்டுச் சைவ சித்தாந்தம் நிலைநாட்டப்படுகிறது.
நூல்
இந்த நூல் 474 குறள் வெண்பாக்களால் ஆனது. முதலான அறங்கள் இந் நூலில் போற்றப்பட்டுள்ளன.
எடுத்துக்காட்டுக்கு நூலிலுள்ள ஒரு குறள்
கொண்டல்போ லுங்கரத்தான் என்றால் கொடைஎணுவர் கொண்டலுரு கையிற் கொளார்.
பர்மிய மலைப்பாம்பு
பர்மிய மலைப்பாம்பு, மிகப்பெரிய பாம்பு இனங்களில் ஒன்றாகும். இது தென்கிழக்காசியாவைப் பூர்வீகமாகக் கொண்டது மற்றும் செம்பட்டியலில் உள்ளது. 2009ம் ஆண்டு வரை, இது இந்திய மலைப் பாம்பின் கிளையினமாகக் கருதப்பட்டது. ஆனால் தற்போது இது ஒரு தனித்துவமான இனமாக அங்கீகரிக்கப்பட்டுள்ளது. செல்லப்பிராணி வணிகத்தின் விளைவாக ஐக்கிய அமெரிக்க நாட்டின் புளோரிடா மாகாணத்தில் பர்மிய மலைப்பாம்புகளின் எண்ணிக்கை அதிகரித்து விட்டது.
விளக்கம்
பர்மிய மலைப்பாம்பு என்பது கரிய நிறமுடைய விஷமற்ற பாம்பு ஆகும். இது பல பழுப்பு நிற புள்ளிகளைக் கொண்டது. காடுகளில் பர்மிய மலைப்பாம்புகள் பொதுவாக 7 மீட்டர் நீளம் வரை வளரும். பெண் பர்மிய மலைப்பாம்புகள், ஆண் பர்மிய மலைப்பாம்பைவிட சற்று நீளமாகவும், பருமனாகவும் இருக்கும். இதன் எடை நீளத்திற்கு தக்கவாறு 7 கிலோ கிராம் முதல் 36 கிலோ கிராம் வரை இருக்கும். பொதுவாக பர்மிய மலைப்பாம்புகள் 5 மீட்டர் நீளம் கொண்டிருக்கும். பர்மிய மலைப்பாம்புகளின் அதிகபட்ச நீளம் 5.79 மீட்டர் (19 அடி 0 அங்குலம்) மற்றும் தென் புளோரிடாவின் பிக் சைப்ரஸ் தேசியப் பாதுகாப்பில் 10 சூலை 2023ல் பிடிபட்டது. பல அடி நீளம் கொண்டிருக்கும். "பேபி" என்ற பெயருடைய ஒரு பர்மியப் பாம்பு 18 அடி, 10 அங்குலம் நீளம் மற்றும் 182.8 கிலோ கிராம் (403 பவுண்டுகள்) எடை பதிவு செய்யப்பட்டுள்ளது. உலகின் 19 அடி நீள பர்மிய மலைப்பாம்பு முதன்முறையாக, சூலை 2023ல் புளோரிடாவில் பிடிக்கப்பட்டது. நீளம் குறைந்த பர்மிய மலைப்பாம்புகள் ஜாவா, பாலி மற்றும் சுலவேசியில் காணப்படுகிறது.
வாழிடங்கள்
மியான்மர் மற்றும் மியான்மரை ஒட்டிய வடகிழக்கு இந்தியா, தென்கிழக்கு நேபாளம், மேற்கு பூட்டான், தென்கிழக்கு பங்களாதேஷ், தாய்லாந்து, லாவோஸ், கம்போடியா, வியட்நாம், வடக்கு மலேசியா மற்றும் தெற்கு சீனா உள்ளிட்ட தென்கிழக்காசியா பகுதிகளில் பர்மிய மலைப்பாம்புகள் அதிக அளவில் காணப்படுகிறது. மேலும் இது இந்தோனேசியாவின் ஜாவா, தெற்கு சுலவேசி, பாலி மற்றும் சும்பாவாவிலும் காணப்படுகிறது.
நன்கு நீந்தும் பர்மிய மலைப்பாம்புகள் நீருக்கடியில் 30 நிமிடங்கள் வரை இருக்க முடியும்: ஆனால் பெரும்பாலும் நிலத்தில் இருக்கும். இவைகள் புல்வெளிகள், சதுப்பு நிலங்கள், பாறைகள் நிறைந்த மலையடிவாரங்கள், வனப்பகுதிகள், ஆற்றுப் பள்ளத்தாக்குகள் மற்றும் திறந்த வெளிகளுடன் கூடிய காடுகளில் வாழ்கிறது. இவைகள் மரங்களில் ஏறும் திறன் கொண்டது.
உணவு
எல்லா பாம்புகளையும் போலவே, பர்மிய மலைப்பாம்பும் மாமிச உண்ணி. அதன் உணவில் முதன்மையாக பறவைகள் மற்றும் பாலூட்டிகள் உள்ளது. இது ஒரே இடத்தில் காத்திருப்பு வேட்டையாடும் விலங்கு. அதாவது அதன் பெரும்பாலான நேரத்தை ஒப்பீட்டளவில் அசையாமல், இரையை நெருங்கும் வரை காத்திருந்து, பின்னர் வேகமாக தாக்கும். பாம்பு அதன் கூர்மையான பற்களால் வேட்டையாடும் விலங்கைப் பிடிக்கிறது. பின்னர் அதன் உடலைச் சுற்றி வளைத்து அதைக் கொன்றுவிடும். மலைப்பாம்பு அதன் இரையை முழுவதுமாக விழுங்குகிறது. இதன் உணவுக்கு ஆதாரமாக எலிகள் மற்றும் பிற பாம்புகள் இருப்பதால் இது பெரும்பாலும் மனித வாழ்விடங்கள் அருகே காணப்படுகிறது. புளோரிடாவில் பர்மிய மலைப்பாம்புகள் நரிகள், முயல்கள் மற்றும் ரக்கூன்கள் உள்ளிட்ட பல்வேறு சிறிய பாலூட்டிகளை உண்கிறது. அவற்றின் அதிக வேட்டையாடுதல் அளவுகள் காரணமாக, இப்பகுதியில் பல பாலூட்டி இனங்களின் வீழ்ச்சியிலும், காணாமல் போவதிலும் உள்ளாகியுள்ளது. பெரிய பர்மிய மலைப்பாம்புகள் பன்றிகள், ஆடுகள் போன்ற பெரிய விலங்குகளை வேட்டையாடி உண்கிறது. மேலும் புளோரிடாவில் முதலைகள் மற்றும் பெரிய மான்களையும் தாக்கி உண்டதாக அறியப்படுகிறது.
புளோரிடாவில் பர்மிய மலைப்பாம்புகள்
ஐக்கிய அமெரிக்க நாட்டின் தெற்கு புளோரிடா மாநிலத்தில் பர்மிய மலைப்பாம்புகள் வேட்டை பரவலாக உள்ளது. தற்போது புளோரிடா மாநிலத்தில் அதிக எண்ணிக்கையிலான பர்மிய மலைப்பாம்புகள் காணப்படுகிறது. புளோரிடா மாநிலத்தில் 1996 மற்றும் 2006 ஆண்டுகளுக்கு இடையில், பர்மிய மலைப்பாம்பு செல்லப்பிராணி வர்த்தகம் அதிகரித்தது. 90,000க்கும் அதிகமான பர்மிய மலைப்பாம்புகள் தென்கிழக்காசியாவிலிருந்து இறக்குமதி செய்யப்பட்டது. புளோரிடா எவர்கிலேட்ஸ் தேசியப் பூங்காவில் தற்போதைய பர்மிய மலைப்பாம்புகளின் எண்ணிக்கை அதிகரித்து, ஒரு ஆக்கிரமிப்பு இனமாக மாறியுள்ளது.
பர்மிய மலைப்பாம்புகளை இறக்குமதி செய்வது அமெரிக்காவில் சனவரி 2012ல் தடைசெய்யப்பட்டது. 2012ம் ஆண்டு அறிக்கையில் "பர்மிய மலைப்பாம்புகள் நன்கு வளர்ந்த பகுதிகளில், நரிகள், ரக்கூன்கள், மான்கள் மற்றும் முயல்கள் பெருமளவு மறைந்துவிட்டது. தெற்கு புளோரிடாவில் பர்மிய மலைப்பாம்புகளின் எண்ணிக்கையைக் குறைக்க ஆண்டுதோறும் ஆகஸ்டு மாதத்தில் மலைப்பாம்பு வேட்டை 2017ம் ஆண்டு முதல் அரசால் தொடங்கப்பட்டது. அதிகமான மலைப்பாம்புகளை வேட்டையாடுபவர்களுக்கு பரிசும் வழங்கப்படுகிறது.
மேனகா குருசாமி
மேனகா குருசாமி (Menaka Guruswamy பிறப்பு 27 நவம்பர் 1974) இந்தியாவின் உச்ச நீதிமன்ற மூத்த வழக்கறிஞர் ஆவார். இவர் 2017 முதல் 2019 வரை நியூயார்க்கின் கொலம்பியா சட்டப் பள்ளியில் பிஆர் அம்பேத்கர் ஆராய்ச்சி அறிஞராகவும் விரிவுரையாளராகவும் இருந்தார். குருசாமி யேல் சட்டப் பள்ளி, நியூயார்க் பல்கலைக்கழக சட்டப் பள்ளி மற்றும் டொராண்டோ பல்கலைக்கழக சட்ட பீடத்திற்கு வருகை தருகிறார். பிரிவு 377 வழக்கு, அதிகார சீர்திருத்த வழக்கு, அகஸ்டா வெஸ்ட்லேண்ட் உலங்கூர்தி சர்ச்சை, சல்வா ஜூடும் வழக்கு மற்றும் கல்வி உரிமை வழக்கு உட்பட உச்சநீதிமன்றத்தில் உள்ள பல முக்கிய வழக்குகளில் இவர் குறிப்பிடத்தக்க பங்கைக் கொண்டிருந்தார். மணிப்பூரில் 1,528 நபர்களை சட்டவிரோதமாக கொன்றதாக கூறப்படும் வழக்கில் இவர் நடுநிலை அறிவுரையாளராக உச்சநீதிமன்றத்திற்கு உதவினார்.
கொரட்டூர் ஏரி
கொரட்டூர் ஏரி (Korattur lake) என்பது தமிழ்நாட்டின், சென்னை, அம்பத்தூர் மண்டலம் கொரட்டூரில் 990 ஏக்கர் பரப்பளவில் அமைந்துள்ள ஒரு ஏரியாகும். இந்த ஏரி சென்னை-அரக்கோணம் தொடர்வண்டி பாதையின் வடக்கில் அமைந்துள்ளது. இது மேற்கு சென்னையின் மிகப்பெரிய ஏரிகளில் ஒன்றாகும்.
மேனகா குருசாமி
இவர் ஐக்கிய நாடுகள் வளார்ச்சித் திட்டம், நியூயார்க் மற்றும் ஐக்கிய நாடுகள் குழந்தைகள் நிதியம் (யுனிசெஃப்), நியூயார்க் மற்றும் யுனிசெஃப் தெற்கு சூடான் சர்வதேச மனித உரிமைகள் சட்டத்தின் பல்வேறு அம்சங்கள் குறித்தும் அறிவுறுத்தியுள்ளார் மற்றும் நேபாளத்தில் அரசியலமைப்பு உருவாக்கும் செயல்முறைகளுக்கும் உதவியுள்ளார்.
கொரட்டூர் ஏரி
கொரட்டூர் ஏரி, அம்பத்தூர் ஏரி, ரெட்டேரி ஆகியவை மூன்றும் தொடர் நீர்நிலைகளாகும். மழைக்காலத்தில் இதில் ஒவ்வொரு ஏரியாக நிறைந்து அதன் உபரி நீர் அடுத்த ஏரியை நிரப்பக்கூடிய வகையில் உபரி நீர் வாய்க்கால்கள் அமைந்துள்ளன. 1970களுக்கு முன் நீர் பற்றாக்குறை நிலவிய காலங்களில் இந்த ஏரி நீர் சென்னையில் மக்களுக்கு வழங்கப்பட்டுவந்தது. ஆனால், பின்வந்த ஆண்டுகளில் ஏரியில் சுற்றியுள்ள பட்டரவாக்கம், அத்திபேட்டை, அம்பத்தூர் ஆகிய பகுதிகளின் குடியிருப்புகளின் சாக்கடை நீரும், தொழிற்சாலை கழிவுநீரும் சுத்திகரிக்கப்படாமல் கலக்கவிடப்பட்டதால் ஏரி நீர் மாசடைந்தது.
மேனகா குருசாமி
ஆரம்பகால வாழ்க்கை மற்றும் கல்வி
இவர் முன்னாள் பாரதீய ஜனதா மூலோபாயவாதியும், மத்திய நிதி அமைச்சர் யஷ்வந்த் சின்ஹா மற்றும் மீரா குருசாமியின் சிறப்பு ஆலோசகருமான மோகன் குருசாமியின் மகள் ஆவார்.
கொரட்டூர் ஏரி
வளர்ச்சிகள்
2013 ஆம் ஆண்டில், நீர்வள ஆதாரத்துறையால் அம்பத்தூர், மாதவரம், கொரட்டூர் ஆகிய ஏரிகளை ஒட்டிய பகுதிகளில் புத்துணர்ச்சியூட்டும் பூங்காக்கள் மற்றும் நடைபாதைகள் ஆகியவற்றை அமைத்து அழகுபடுத்த முடிவு செய்யப்பட்டது. இந்த திட்டங்களுக்கு மொத்தம் 600 மில்லியன் ரூபாய் செலவாகும் என மதிப்பிடப்பட்டது. மாசடைந்த இந்த ஏரியை சீர்செய்ய கொரட்டூர் பகுதியிலுள்ள மக்கள் கொரட்டுர் ஏரி பாதுகாப்பு மக்கள் இயக்கம் என்ற பெயர் கொண்ட குழுவை ஏற்படுத்தி, மரக்கன்றுகள் நாடுதல், ஏரியில் குருவிகள் தங்குவதற்கு வேம்பு பசுமைத்திட்டு அமைத்தல், மக்கள் நடைபயிற்சி செய்ய வசதியாக நடைபாதை அமைப்பது போன்ற பணிகளில் ஈடுபட்டனர்.
ஏரியின் பல்லுயிரியம்
கொரட்டூர் ஏரி பலவகை உயிரினங்களுக்கு இருப்பிடமாக இருக்கிறது. ஏரிக்கு வந்து செல்லும் பறவை இனங்களின் எண்ணிக்கை அதிகரித்ததால் அங்கு வரும் பறவை கவனிப்பவர்களின் எண்ணிக்கையும் அதிகரித்தது.
மேற்கோள்கள்
பகுப்பு:சென்னை ஏரிகள்
மேனகா குருசாமி
ஆரம்பகால வாழ்க்கை மற்றும் கல்வி
2019 ஆம் ஆண்டில், சிஎன்என் ஃபரீத் ஜகரியாவுக்கு அளித்த நேர்காணலில், இவர் வழக்கறிஞர் அருந்ததி கட்ஜுவுடன் உறவு வைத்திருப்பதை வெளிப்படுத்தினார். இருவரும் உண்மையில் ஒரு ஜோடி என்றும், இந்த வெற்றி ஒரு தொழில்முறை அளவில் மட்டுமல்லாது, தனிப்பட்ட வாழ்க்கையிலும் வெற்றி பெற்றுள்ளோம் என்றும் அவர் கூறினார்.
தொழில்
குருசாமி 1997 இல் வழக்குரைஞர் கழகத்தில் சேர்ந்தார் மற்றும் அப்போதைய இந்திய அரசுத் தலைமை வழக்குரைஞர் அசோக் தேசாயுடன் பணியாற்றத் தொடங்கினார்.
சல்வா ஜூடும் வழக்கு
சல்வா ஜூடூமுக்கு எதிராக வெற்றிகரமாக வழக்கு தொடர்ந்த வழக்கறிஞர்கள் குழுவின் ஒரு பகுதியாக குருசாமி இருந்தார் இந்தியாவின் சிவப்பு தாழ்வாரப் பகுதியில் அமைந்த சத்தீஸ்கர் மாநிலத்தில் சால்வா ஜுடும் இயக்கத்தின் தலைவராக,  உள்ளூர் கோண்டு பழங்குடி மக்களைச் சேர்ந்த மகேந்திர கர்மா  என்பவர் 2005-ஆண்டில் தலைவராக தேர்ந்தெடுக்கப்பட்டார். போராளிகளிடமிருந்து உள்ளூர் கோண்டு மக்கள் தங்களை தற்காத்துக் கொள்வதற்கும்; போராளிகளை விரட்டியடிக்கவும், சத்தீஸ்கர் மாநில காவல் துறை தேவையான தற்காப்பு மற்றும் ஆயுதப் பயிற்சிகளை வழங்கியது. மேலும் போராளிகளுக்கு எதிராக போரிட துப்பாக்கி போன்ற ஆயுங்களையும் உள்ளூர் பழங்குடியின மக்களுக்கு வழங்கியது.
கல்வி வாழ்க்கை
குருசாமி பிஆர் அம்பேத்கர் ஆராய்ச்சிப் படிப்பு பயின்றார்மற்றும் நியூயார்க்கின் கொலம்பியா சட்டப் பள்ளியில் 2017-2019 வரை விரிவுரையாளராக இருந்தார். அவர் யேல் சட்டப் பள்ளி, டொராண்டோ பல்கலைக்கழக சட்ட பீடம் மற்றும் நியூயார்க் பல்கலைக்கழக சட்டப் பள்ளி ஆகியவற்றிற்கு வருகை தருகிறார். இவர் தெற்காசிய அரசியலமைப்பு, ஒப்பீட்டு அரசியலமைப்பு சட்டம், மோதலுக்கு பிந்தைய ஜனநாயகங்கள் மற்றும் பிறவற்றில் அரசியலமைப்பு வடிவமைப்பு பற்றிய படிப்புகளை கற்பித்தார்.
சான்றுகள்
பகுப்பு:20 ஆம் நூற்றாண்டு இந்திய வழக்கறிஞர்கள் பகுப்பு:வாழும் நபர்கள் பகுப்பு:1974 பிறப்புகள் பகுப்பு:இந்திய ந.ந.ஈ.தி நபர்கள்
அல்லியம் மஸ்ஸேட்டம்
அல்லியம் மஸ்ஸேட்டம் (Allium moschatum) என்பது ஐரோவாசியா காட்டு வெங்காயம் ஆகும். இது ஸ்பெயினிலிருந்து ஈரான்வரை பரவியுள்ளது. அல்லியம் மஸ்ஸேட்டம் மலர்களை உச்சியில் கொண்டு, பொதுவாக 15 செ.மீ வளரக்கூடியவை.
மேற்கோள்
பகுப்பு:வெங்காயத் தாவரப்பேரினம் பகுப்பு:ஐரோப்பியத் தாவரங்கள் பகுப்பு:துப்புரவு முடிந்த தர்மபுரி மாவட்ட ஆசிரியர்கள் தொடங்கிய கட்டுரைகள்
1,1,1,2,2,3,3-எப்டாகுளோரோபுரோப்பேன்
1,1,1,2,2,3,3-எப்டாகுளோரோபுரோப்பேன் (1,1,1,2,2,3,3-Heptachloropropane) என்பது C2Cl5CHCl2  என்ற நேர்கோட்டு மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். ஐதரசன், குளோரின், கார்பன் ஆகிய மூன்று தனிமங்களும் சேர்ந்து இச்சேர்மத்தை உருவாக்குகின்றன.
மேற்கோள்கள்
பகுப்பு:குளோரோ ஆல்க்கேன்கள் பகுப்பு:கரிம ஆலைடுகள்
பசுவந்தனை பெரியகுளத்தய்யன் கோயில்
பசுவந்தனை பெரியகுளத்தய்யன் கோயில் தமிழ்நாட்டில் தூத்துக்குடி மாவட்டம், பசுவந்தனை என்னும் ஊரில் அமைந்துள்ள கிராமக் கோயிலாகும்.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
மங்கலேரி
வரலாறு
இந்த ஏரி பல நூற்றாண்டுகள் முகப்பூர் கிராமத்தின் தண்ணீர் ஆதாரமாக விளங்கியது. இவ்வாறான நிலையில் அம்பத்தூரில் உருவாக்கப்பட்ட தொழிற்பேட்டையில் இருந்து வெளியேற்றப்பட்ட கழிவுநீர் ஏரியில் கலந்ததால் ஏரி நீர் மாசடைந்தது. 2005 ஆம் ஆண்டில் ஏரியில் சீரமைப்பு பணிகள் மேற்கொள்ளவும், 30 ஏக்கருக்கு சுற்றுச்சுவர் கட்டவும் இருபது இலட்சம் தொகையில் தொடங்கியது. 2009 சூலை மாதம், ரூபாய் ஆறுபது லட்சம் செலவில் முடிக்கப்பட்ட முதல் பகுதி சீரமைப்பு, வளர்சிப்பணிகள் முடிக்கப்பட்டு பொதுமக்களுக்காக திறந்துவிடப்பட்டது.
கட்டமைப்புகள்
ஏரியின் நீர்தேங்கு பரப்பு 5.36 ஏக்கராகும். சீரமைப்பு ஏரியில் நடந்த முதல் கட்டப் பணியில் ஏரியைச்சுற்றி 4.5 மீட்டர் அகலத்திலும் 520 மீட்டர் நீளத்தில் நடைபாதை, மின்விளக்கு வசதியுடன் ஏற்படுத்தப்பட்டது. மற்றும் குழந்தைகள் விளையாட இடவசதி ஏற்படுத்தப்பட்டது. மேலும் இரண்டாவது திட்டமாக ஒரு புதிய பூங்காவை 20,000 சதுர அடியில் 25 இலட்சம் செலவில் அமைக்க திட்டமிடப்பட்டுள்ளது.
ஏரியின் பின்புறத்தில் அச்சாலத்தம்மன் கோயில் உள்ளது.
இரண்டாவதாக ஏரியில் செய்யப்படுவதாக அறிவிக்கப்பட்ட பணிகள் துவக்கப்படவில்லை.
மேற்கோள்கள்
பகுப்பு:சென்னை ஏரிகள்
முத்துசாமி லெட்சுமணன்
முத்துசாமி லட்சுமணன் (பிறப்பு 25 மார்ச் 1946) என்பார் இந்தியத் தத்துவார்த்த இயற்பியலாளர் மற்றும் பாரதிதாசன் பல்கலைக்கழகத்தின் நேரியல் அல்லாத இயக்கவியல் மையத்தில் அறிவியல் மற்றும் தொழில்நுட்பத் துறையின் இராமண்ணா ஆய்வாளர் ஆவார். இவர் இராசா இராமண்ணா ஆய்வு நிதியுதவி உள்ளிட்ட பல ஆய்வு நிதியுதவியினைப் பெற்றுள்ளார். இந்திய அணு சக்தி துறை, அலெக்சாண்டர் வோன் ஹம்போல்ட் நிதியுதவி, அறிவியல் மேம்பாட்டுக்கான ஜப்பான் சமூக நிதியுதவி, நபீல்டு அரச கழக அமைப்பு நிதியுதவி, இந்தியத் தேசிய அறிவியல் அகடமியின் முது விஞ்ஞானி பிளாட்டினம் தின நிதியுதவி உள்ளிட்ட விருதுகளைப் பெற்றுள்ளார்.
வாழக்கை குறிப்பு
முத்துசாமி லட்சுமணன் தென்னிந்திய மாநிலமான தமிழ்நாட்டின் கோயம்புத்தூர் மாவட்டத்தில் பொள்ளாச்சியில் 1946ஆம் ஆண்டு மார்ச் 25ஆம் நாளன்று பிறந்தார். இவர் 1966ல் பொள்ளாச்சியில் உள்ள என்ஜிஎம் கல்லூரியில் அறிவியலில் பட்டமும், 1969ல் சென்னைப் பல்கலைக்கழகத்தின் சென்னை கிறித்துவக் கல்லூரியில் இயற்பியலில் முதுநிலைப் பட்டமும் பெற்றார் (எம்எஸ்.சி). கோட்பாட்டு இயற்பியலில் எம்.எஸ்.சி-க்கு பிந்தைய ஆய்வுகளைச் சென்னைப் பல்கலைக்கழகத்தில் மேற்கொண்ட இவர், 1970ல் முதல் தரம் பெற்றும் பல்கலைக்கழகத்தில் ஆராய்ச்சி உதவியாளராகச் சேர்ந்தார். முனைவர் பி.எம். மேத்யூசு மேற்பார்வையில் தனது முனைவர் பட்ட படிப்பைத் தொடர்ந்த இவர் 1974ல் நேரியல் அல்லாத இயக்கவியலில் முனைவர் பட்டம் பெற்றார்.
பல்கலைக்கழக சேவையின்போது கல்வி விடுப்பில் 1976 முதல் 77 வரை டப்பின்ஜென் பல்கலைக்கழகத்தில் அலெக்சாண்டர் வான் ஹம்போல்ட் ஆராய்ச்சி நிதியுதவியுடனும், பின்னர் 1977 முதல் 1978 வரை ஐந்தோவன் தொழில்நுட்ப பல்கலைக்கழகத்திலும் முதுமுனைவர் ஆய்வினை மேற்கொண்டார். பின்னர் இந்தியா திரும்பியதும், திருச்சிராப்பள்ளியில் இருந்த சென்னைப் பல்கலைக்கழகத்தின் முதுகலை மையத்தில் இயற்பியல் துறையில் ஆசிரியப் பணியில் மீண்டும் சேர்ந்தார். 1982ஆம் ஆண்டில் இம்மையமானது புதிதாகத் தோற்றுவிக்கப்பட்ட பாரதிதாசன் பல்கலைக்கழகத்தின் இயற்பியல் துறையாக மாற்றப்பட்டதால், அங்கு தமது பணியினை தொடர்ந்தார். இங்குப் பேராசிரியராகப் பதவி உயர்வு பெற்றார். இவர் நான்லினியர் டைனமிக்ஸ் மையத்தின் தலைவராகவும் (CNLD) (1992-2006) இயற்பியல் துறையின் தலைவராகவும் (1994-2006) சிறப்பாகச் செயல்பட்ட இவர் எஸ்.என். போஸ் தேசிய அறிவியல் மையத்தில் 1989 முதல் 1994 வரை சிறப்புக் கவுரவ பேராசிரியராக பணியாற்றினார்.
தனது பல்கலைக்கழக சேவையின் போது, லட்சுமணன் வெளிநாட்டில் பல ஆய்வுப் பணிகளைக் கொண்டிருந்தார்: 1979-80 ஆம் ஆண்டில் மான்செஸ்டர் பல்கலைக்கழகத்தின் அறிவியல் மற்றும் தொழில்நுட்ப நிறுவனத்தில் ராயல் சமூக நஃபீல்ட் அறக்கட்டளையின் நிதியுதவியில் ஆய்வும், 1981ல் உப்சாலா பல்கலைக்கழகத்தில் கவுரவ விஞ்ஞானியாகவும், ஜப்பான் அறிவியல் மேம்பாட்டுக் கழக நிதி உதவில் 1984 முதல் 1985 வரை கியோட்டோ பல்கலைக்கழகத்தில் அறிவியல் ஆய்வினையும் மேற்கொண்டார். சர்வதேச மையம் (1975 மற்றும் 1986), உட்ரெக்ட் பல்கலைக்கழகம் (1975), இந்திய அறிவியல் நிறுவனம் (1976), நேட்டோ மேம்பாட்டு ஆய்வு நிறுவனம் (1980), மெல்பேர்ண் பல்கலைக்கழகம் (1980) போன்ற நிறுவனங்களில் கோட்பாட்டு இயற்பியல் குறித்த குறுகிய கால ஆய்வுப் பணிகளை மேற்கொண்டுள்ளார். அடிலெய்டு பல்கலைக்கழகம் (1980), இந்தியத் தொழில்நுட்ப கழகம், சென்னை (1982), பாண்டிச்சேரி பல்கலைக்கழகம் (1988), சென்ட்ரோ டி கலாச்சாரம் சயண்டிபிக்கா வோல்ட்டா (1988), ப்யூடான் பல்கலைக்கழகம் (1989), ரஷ்ய  அறிவியல் கழகம் (1990), போலந்து அறிவியல் கழகம் (இந்தியத் தேசிய அறிவியல் கழக பரிமாற்றம்-1991), அரச கழகம் (ஐஎன்எஸ்ஏ பரிமாற்ற பார்வையாளராக - 1996), துர்கு பல்கலைக்கழகம் (1997), மற்றும் ராயல் நெதர்லாந்து கலை மற்றும் அறிவியல் கழக (ஐஎன்எஸ்ஏ பரிமாற்ற பார்வையாளராக - 1996) குறுகிய கால ஆய்வுகளை மேற்கொண்டுள்ளார். இவர் 2006ல் பணி ஓய்விற்குப்பின் சேவையினைத் தொடர்ந்து, பாரதிதாசன் பல்கலைக்கழகத்தில் 2006- ஆம் ஆண்டில் அணுசக்தித் துறையின் (DAE) அணுசக்தி ஆராய்ச்சி வாரியத்தின் (BRNS) ராஜா ராமண்ணா பேராசிரியராகப் பரிந்துரைக்கப்பட்டார். இதன்பின் 2007 இல் ராமண்ணா ஆராய்ச்சி அறிவியலாளராகத் தேர்ந்தெடுக்கப்பட்டார். பின்னர் 2011 ஆம் ஆண்டில், அணுசக்தித் துறை இவருக்கு இரண்டாவது முறையாக ராஜா ரமண்ணா ஆய்வு நிதியினை வழங்கியதால் தனது ஆய்வினை பாரதிதாசன் பல்கலைக்கழகத்தில் தொடர்கிறார்.
இவர் இரண்டு குழந்தைகளுடன் திருச்சிராப்பள்ளியில் உள்ள கே.கே.நகரில் வசித்து வருகிறார்.
மரபு
லட்சுமணன் பாரதிதாசன் பல்கலைக்கழகத்தில் நேரியல் அல்லாத இயக்கவியல் மையத்தை நிறுவினார். 1992 முதல் 2006 வரை இம்மையத்தின் தலைவராக பணியாற்றினார். இவர் பன்னாட்டு ஆய்வு இதழான பைபர்கேசன் மற்றும் கேயாஸ் ஆசிரியர் குழுவில் உறுப்பினராக உள்ளார். கணித இயற்பியலில் முன்னேற்றம், இயற்பியல் செய்திகள், நேரியல் அல்லாத கணித இயற்பியல் இதழ், இந்திய இயற்பியல் இதழ் மற்றும் செயல்முறைகள் போன்ற பல ஆய்வு இதழ்களில் ஆசிரியராக உள்ளார். ராயல் சொசைட்டி ஆஃப் லண்டன் ஏ. 1995ஆம் ஆண்டில் சொலிட்டான்கள் குறித்து சிறப்பு இதழ் ஒன்றினை வெளியிட்டபோது, கேயாஸ், சொலிட்டன்ஸ் மற்றும் ஃப்ராக்டல்ஸ் ஆகியவற்றில் கவுரவ ஆசிரியராகவும் பணியாற்றினார். சர்வதேச மாநாடுகள், பயிற்சி பட்டறைகள் மற்றும் குளிர்கால பள்ளிகளை நடத்திய இவர், இஸ்தான்புல் தொழில்நுட்ப பல்கலைக்கழகத்தில் நடைபெற்ற சமச்சீர், வேறுபட்ட சமன்பாடுகள் மற்றும் பயன்பாடுகள் தொடர்பான 3 வது சர்வதேச மாநாட்டின் (SDEA-III) ஏற்பாட்டுக் குழுவில் உறுப்பினராக பணியாற்றினார் (ஆகஸ்ட் 2017). 2003 ஆம் ஆண்டில் இந்திய அறிவியல் அகாடமி மற்றும் பாரதிதாசன் பல்கலைக்கழகம் ஏற்பாடு செய்திருந்த நான்லீனியர் டைனமிக்ஸ் மற்றும் அதன் பயன்பாடுகள் குறித்தபயிற்சி பட்டறையில் சிறப்புரையாற்றினார். இந்திய புள்ளிவிவர நிறுவனத்தில் மார்ச் 2015ல் நடைபெற்ற இயற்பியல் மற்றும் பயன்பாட்டு கணித ஆராய்ச்சியாளர்கள் சந்திப்பில் (PAAMRM-2015) தலைவராகச் செயல்பட்டார். ஜூலை 2008ல், நேரியல் அல்லாத அலைகள் மற்றும் ஒத்திசைவான கட்டமைப்புகள் பற்றிய தொழில்துறை மற்றும் பயன்பாட்டு கணிதத்திற்கான சமூக மாநாட்டிலும் (NW08), மே 2009ல் இத்தாலியில் ராபினில், நேரியல் அல்லாத பரிணாம சமன்பாடுகள் மற்றும் டைனமிகல் சிஸ்டம்ஸ் -2009 குறித்த சர்வதேச மாநாட்டிலும் சிறப்பு பேச்சாளராகவும் இருந்தார். ஜூன் 2009ல் மான்செஸ்டர் பல்கலைக்கழகத்தின் புல்லோ நினைவு கூட்டம், ஜூன் 2011ல் டெக்சாஸில் நடந்த சமச்சீர் மற்றும் ஒருங்கிணைப்பு மாநாட்டிலும், 2011 செப்டம்பரில் ஸ்பெயினில் பிஸ்கான் -2011ல் மற்றும் மார்ச், 2015ல் குவகாத்தி பல்கலைக்கழகத்தில் கணிதத்தில் எல்லைகள் பற்றிய சர்வதேச மாநாட்டிலும் பங்கேற்றார். தேசிய அறிவியல் அகாடமி, இந்தியா 1987ல் "புதிய பொருட்கள்" குறித்த தேசிய கருத்தரங்கினை ஏற்பாடு செய்தபோது, இவர் நிகழ்வின் அமைப்பாளர்களில் ஒருவராக இருந்தார், மேலும் அவர் 2005-07 ஆம் ஆண்டில் இந்திய தேசிய அறிவியல் கழகம் உள்ளிட்ட மற்ற இரண்டு சிறந்த இந்திய அறிவியல் கழகத்தின் குழுவில் பணியாற்றினார். 2010 முதல் 2012 வரை இந்திய அறிவியல் கழகத்திலும்; 1989 முதல் 1992 வரை உயர் கணிதத்திற்கான தேசிய வாரியத்திலும் முக்கியப் பங்காற்றினார்.
விருதுகள் மற்றும் கவுரவங்கள்
1980ல் லட்சுமணன் இரண்டு ஆரம்பக்கால ஆய்வு விருதுகளைப் பெற்றார். இந்தியப் பல்கலைக்கழக மானியக் குழுவின் இளம் விஞ்ஞானிகள் விருது மற்றும் சென்னைப் பல்கலைக்கழகத்தின் ராமன் ஆராய்ச்சி பரிசு முக்கியமானவை. நான்கு ஆண்டுகளுக்குப் பிறகு, தமிழக அரசின் சிறந்த பல்கலைக்கழக ஆசிரியர் விருதைப் பெற்றார். அறிவியல் மற்றும் தொழில்துறை ஆராய்ச்சி கழ்கம் அவருக்குச் சாந்தி ஸ்வரூப் பட்நகர் விருதினை வழங்கியது. 1989ஆம் ஆண்டில் பெற்ற இந்த விருது உயர்ந்த இந்திய அறிவியல் விருதுகளில் ஒன்றாகும். 1990 ஆம் ஆண்டில் யுஜிசி அவரை மீண்டும் ஹரி ஓம் அறக்கட்டளை மேக்னாட் சஹா விருதுடன் கவுரவித்தது. மேலும் அவர் 1994 இல் தமிழ்நாடு விஞ்ஞானிகள் விருதைப் பெற்றார். இதைத் தொடர்ந்து ஹரி ஓம் ஆசிரமம் ப்ரித் ஸ்ரீ ஹரி வல்லப்தாஸ் சுனிலால் ஷா ஆராய்ச்சி எண்டோமென்ட் பரிசினை 1996ல் பெற்றார். 2004 ஆம் ஆண்டில் இந்திய அறிவியல் காங்கிரஸ் கழகத்தின் புகழ்பெற்ற விஞ்ஞானியாகத் தேர்ந்தெடுக்கப்பட்டார். குருக்ஷேத்ரா பல்கலைக்கழகம் இவருக்கு இயற்பியலில் கோயல் பரிசை வழங்கியது. இவர் 2014ல் இந்திய இயற்பியல் சங்கத்தின் ஆர்.டி. பிர்லா விருது விருதைப் பெற்றார்.
லட்சுமணன் தனது வாழ்க்கையில் ஏழு பெரிய ஆராய்ச்சி அல்லது கல்வி நிதியுதவியினையும் தேர்ந்தெடுக்கப்பட்ட ஐந்து ஆராய்ச்சி நிதியினையும் பெற்றுள்ளார். ராஜா ராமண்ணா என்ற பெயரில் முறையே அணுசக்தித் துறை மற்றும் அறிவியல் மற்றும் தொழில்நுட்பத் துறையிலிருந்து இரண்டு ஆராய்ச்சி விருதினைப் பெற்றுள்ளார். ‎அலெக்சாண்டர் வோன் கூம்போல்ட் அறக்கட்டளை ஆய்வுநிதி (1976-77), ராயல் சொசைட்டி நஃபீல்ட் பவுண்டேஷன் பெல்லோஷிப் (1979–80), ஜப்பான் சொசைட்டி ஃபார் தி பிரமோஷன் ஆஃப் சயின்ஸ் பெல்லோஷிப் (1984–85), தத்துவார்த்த இயற்பியலுக்கான சர்வதேச மையம் மூத்த அசோசியேட் பெல்லோஷிப் (2002) -8) மற்றும் நாசி முதுவிஞ்ஞானி பிளாட்டினம் ஜூப்ளி பெல்லோஷிப் (2016-), தேசிய அறிவியல் அகாடமி, இந்தியா 1989 இல் அவரை ஒரு சக உறுப்பினராகத் தேர்ந்தெடுத்தது மேலும் அவர் முறையே இந்திய அறிவியல் அகாடமி மற்றும் முறையே 1991 மற்றும் 1992 ஆம் ஆண்டுகளில் இந்திய தேசிய அறிவியல் அகாடமியின் உறுப்பினரானார். 1999 ஆம் ஆண்டில், ராயல் ஸ்வீடிஷ் அறிவியல் கழகம் இவரை ஒரு சக ஊழியராகத் தேர்ந்தெடுத்தது மற்றும் ஒரு தசாப்தத்திற்குப் பிறகு, தி வேர்ல்ட் அகாடமி ஆஃப் சயின்சஸ் அவரை அவர்களுடைய சக ஆக்கியது. 2009 ஆம் ஆண்டு பர்த்வான் பல்கலைக்கழகத்தில் மதிப்புறு முனைவர் பட்டம் பெற்றதன் மூலம் அவருக்கு மற்றொரு மரியாதை கிடைத்தது. பேராசிரியர். ஜி.சங்கரநாராயணன் அறக்கட்டளைச் சொற்பொழிவு (1991 மற்றும் அண்ணாமலை பல்கலைக்கழகத்தின் டாக்டர் வி. சண்முக சுந்தரம் அறக்கட்டளை சொற்பொழிவு (2005), டாக்டர் பிரேன் ராய் நினைவு சொற்பொழிவு (1998) மற்றும் இந்திய பேராசிரியர் விஷ்ணு வாசுதேவா நர்லிகர் நினைவு சொற்பொழிவு (2006) தேசிய அறிவியல் கழகம், பிஷப் மூர் கல்லூரியின் பேராசிரியர் எம்.எம். தாமஸ் அறக்கட்டளை விரிவுரை (2001) மற்றும் தேசிய அறிவியல் கழகத்தில் ஏ.சி. பானர்ஜி நினைவு சொற்பொழிவு (2007) முதலியவற்றினை நிகழ்த்தியுள்ளார். லட்சுமணனின் 50வது பிறந்தநாளை முன்னிட்டு 1998ஆம் ஆண்டில் கேயாஸ் சொலிடன்ஸ் அண்ட் ஃப்ராக்டல்ஸில் கட்டுரை வெளியிடப்பட்டது. இதனை இவரது இணை ஆசிரியர்களில் ஒருவரான கே.பொர்செழியன் எழுதினார்.
வெளி இணைப்புகள்
பகுப்பு:வாழும் நபர்கள் பகுப்பு:தமிழக அறிவியலாளர்கள் பகுப்பு:கோயம்புத்தூர் மாவட்ட நபர்கள் பகுப்பு:1946 பிறப்புகள்
தங்க முக்கோணம்
தங்க முக்கோணம் (golden triangle) என்பது இருசமபக்க முக்கோணமாகும். இம்முக்கோணத்தின் சமபக்க நீளத்திற்கும் அதன் அடிப்பக்க நீளத்திற்குமுள்ள விகிதம் தங்க விகிதமாக இருக்கும். இம்முக்கோணம் மிகச்சிறந்த முக்கோணம் (sublime triangle) எனவும் அழைக்கப்படுகிறது.,
ஐந்துமுனை நட்சத்திர வடிவங்களில் இம்முக்கோணங்கள் காணப்படுகின்றன. இம்முக்கோணத்தின் உச்சிக்கோண அளவு:
ஒரு முக்கோணத்தின் மூன்று கோணங்களின் கூடுதல் 180° என்பதால் இரண்டு அடிக்கோணங்கள் ஒவ்வொன்றும் 72°. ஒரு பதின்கோணத்தின் (பத்து பக்கங்கள் கொண்ட பலகோணம்) இரு அடுத்துள்ள உச்சிகளை அதன் மையத்துடன் இணைக்கக் கிடைக்கும் முக்கோணம் ஒரு தங்க முக்கோணமாக இருக்கும். பதின்கோணத்தின் ஒரு உட்கோணத்தின் அளவு 180(10-2)/2=144° ஆகும். ஒரு உச்சியை மையத்தோடு இணைக்கும் கோடு இக்கோணத்தை இருசமக்கூறிடுவதால் நாம் வரைந்த முக்கோணத்தின் அடிக்கோணங்கள் இரண்டும் 72° ஆக இருக்கும். எனவே அம்முக்கோணம் ஒரு தங்க முக்கோணமாகும்.
கோணங்களை 2:2:1 விகிதசமத்தில் கொண்டுள்ள முக்கோணம் தங்க முக்கோணம் ஒன்று மட்டுமே ஆகும்.
மடக்கைச் சுருள்
ஒரு மடக்கைச் சுருளை உருவாக்க தங்க முக்கோணம் பயன்படுத்தப்படுகிறது. ஒரு தங்க முக்கோணத்தின் அடிக்கோணங்களை இருசமக்கூறிடுவதால் கிடைக்கும் புள்ளியால் மற்றொரு தங்க முக்கோணம் கிடைக்கும். அடிக்கோணங்களை இருசமக்கூறிடும் செயலை முடிவில்லாமல் தொடர்ந்தால் முடிவிலா எண்ணிக்கையிலான தங்க முக்கோணங்கள் கிடைக்கும். ஒரு மடக்கைச் சுருளை உச்சிகளின் வழியே வரையலாம். இந்தச் சுருள் சமகோண சுருள் எனவும் அழைக்கப்படும். இப்பெயர் ரெனே டெக்கார்ட்டால் உருவாக்கப்பட்டது.
மேற்கோள்கள்
பகுப்பு:முக்கோணங்கள்
பாத்திமா அல்-பிஹ்ரி
பாத்திமா பின்த் முஹம்மது அல்-ஃபிஹ்ரியா அல்-குராஷியா சுருக்கமாக பாத்திமா அல்-பிஹ்ரி ( Fatima al-Fihri - அரபு: فاطمة بنت محمد الفهرية القرشية) ஒரு அரபு பெண், உலகின் மிகப் பழமையானதானதும், தொடர்ந்து இயங்கிவரும் மற்றும் பட்டம் வழங்கும் வழக்கத்தினை முதலில் நிறுவிய பெருமைக்குரியவர். இவர் பொது வருடம் 859 இல் மொராக்கோவின் ஃபெஸ் நகரில் உருவாக்கிய அல்-கராவியீன் பல்கலைக்கழகம் தான் ஒரு பெண்ணால் உருவாக்கப்பட்ட முதல் பல்கலைக்கழகமாகும்
மேற்கோள்கள்
பகுப்பு:கல்வியாளர்கள்
தாமலேரிப்பட்டி மாரியம்மன் கோயில்
தாமலேரிப்பட்டி மாரியம்மன் கோயில் தமிழ்நாட்டில் தர்மபுரி மாவட்டம், தாமலேரிப்பட்டி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. [[தை மாதம்]] 2 நாட்கள் முக்கிய திருவிழாவாக நடைபெறுகிறது.
மேற்கோள்கள்
பகுப்பு:தர்மபுரி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
அதீஸ்சிங் கோயில்
அதீஸ்சிங் கோயில் (Hutheesing Jain Temple) (குசராத்தி: હઠીસિંહનાં દેરા) என்பது குசராத் மாநிலம் அகமதாபாத்தில் உள்ள புகழ்பெற்ற ஒரு சமணக் கோயில் ஆகும். இது 1848 ஆண்டு கட்டப்பட்டது.
வரலாறு
இக்கோயிலை கட்ட திட்டமிட்டவர் ஷெட் அதீஸ்சிங் கேசாரிசிங் என்ற அகமதாபாத்தைச் சேர்ந்த பணக்கார வணிகராவார். கட்டுமான வேலை நடந்துவந்த நிலையில் அதீஸ்சிங் இறந்தார். பிறகு அவரது மனைவி சீதனி அர்கோபாய் என்பவரால் கோயில் கட்டுமானம் முடிக்கப்பட்டது. மொத்த செலவு கிட்டத்தட்ட ரூ. 8 லட்சம். அதன் பின்னரும் பெரிய தொகை செலவிடப்பட்டது. இக்கோயில் சமண சமயத்தின் பதினைந்தாம் தீர்தரங்கரான தர்மநாதருக்கு கட்டப்பட்டது ஆகும். இக்கோயில் குசராத்தில் கடும் பஞ்சம் ஏற்பட்ட காலகட்டத்தில் கட்டப்பட்டது. கோவில் கட்டி முடித்த இரண்டு ஆண்டுகளுக்கு திறமையான கைவினைஞர்கள் நூற்றுக்கணக்கானோர்கு வேலை கிடைத்தது.. இந்த கோயில் அதீஸ்சிங் குடும்ப ஆறக்கட்டளையால் நிர்வகிக்கப்படுகிறது.
கட்டடக்கலை
இக்கோயில் மிகுந்த கலையரகும், நுண்ணிய சிற்ப வேலைபாடுகளுடன் கட்டப்பட்ட இக் கட்டடம் இரட்டை அடுக்கு கொண்டது. 15 ஆம் தீர்த்தங்கரரின் பளிங்குச் சிலை கருவறாயில் முதன்மையாக உள்ளது. இந்த கோயில் கிழக்கு நோக்கி அமைந்துள்ளது. முகப்பில் பன்னிரண்டு அழகுபடுத்தப்பட்ட தூண்கள் ஒரு பெரிய குவிமாடத்தை தாங்கி நிற்கின்றன. இந்த வளாகத்தில் 52 மாடங்கள் அமைந்து உள்ளது. அவை ஒவ்வொன்றுக்கும் அருகில் கடவுள் சிலைகளைக் கொண்டு அலங்கரிக்கப்பட்டுள்ளது.
திருவனந்தபுரம் ஆர். வெங்கட்ராமன்
'''ஆர். வெங்கடராமன் (R Venkataraman)''' (1938 ஆகத்து 31 –  2010 சனவரி 5) இவர்கர்நாடக இசை வகைகளில் இந்தியாவிலிருந்து ஒரு பாரம்பரிய இசைக்கலைஞரும் வீணைக் கலைஞருமாவார். இவர் வீணை-வயலின்-வேணு (புல்லாங்குழல்) ஆகிய மூன்றும் சேர்ந்து இசைத்த மூன்று உறுப்பினர்களில் ஒருவராக இருந்தார். மற்ற இருவர் லால்குடி ஜி ஜெயராமன், என். ரமணி ஆகியோர்.
ஆரம்ப நாட்களும் தனிப்பட்ட வாழ்க்கையும்
வெங்கடராமன் தனது தந்தை இராமசுப்ப சாத்திரியின் வழிகாட்டுதலின் கீழ் நான்கு வயதாக இருந்தபோது குரல் இசையில் தனது பயிற்சியைத் தொடங்கினார். இவர் இலட்சுமி ஜி.கிருட்டிணன் என்பவரின் கீழ் எட்டு வயதில் தனது வீணைப் பாடங்களைத் தொடங்கினார். வெங்கடராமன் பத்ம பூசண் கொ. சி. நாராயணசாமியின் மாணவரானார். பின்னர் செம்மங்குடி சீனிவாச ஐயர், சி.எஸ்.கிருஷ்ண ஐயர் ஆகியோரின் வழிகாட்டுதலின் கீழ் தனது குரல் இசை திறனை வளர்த்துக் கொண்டார்.
தொழில்
வெங்கடராமனின் வாழ்க்கை ஐந்து தசாப்தங்களாக நீடித்தது. 1965 முதல் 1968 வரை, லால்குடி ஜி. ஜெயராமன் மற்றும் வழங்கிய பிரபலமான வீணை-வேணு-வயலின் ஆகிய மூன்றும் சேர்ந்த இசை நிகழ்ச்சிகளில் இவர் ஒரு பகுதியாக இருந்தார்.
சுற்றுப்பயணங்கள்
வெங்கடராமன் 2001, 2005 ஆண்டுகளுக்கு இடையில் விரிவாக சுற்றுப்பயணம் செய்துள்ளார். இவரது சில நிகழ்ச்சிகள் ஆத்திரேலியா, பிரான்சு உள்ளிட்ட மற்ற நாடுகளில் இருந்தன. நிகழ்ச்சிகளுக்கு மேலதிகமாக இவர் தனது சொற்பொழிவுகளுக்காக நன்கு அறியப்பட்டவர்.
இறப்பு
இவரும் இவரது மகள் ஜெயசிறீ என்பவரும் 2010 சனவரி 5 அன்று உளுந்தூர்ப்பேட்டை அருகே நடந்த ஒரு வாகன விபத்தில் இறந்தனர்.
குறிப்புகள்
பகுப்பு:2010 இறப்புகள் பகுப்பு:1938 பிறப்புகள்
ஆப்பிரிக்க திரிசூல வெளவால்
ஆப்பிரிக்கத் திரிசூல வெளவால் (African trident bat) (டிரையானோப்ஸ் அபெர்) என்பது ஆப்பிரிக்காவில் காணப்படும் வெளவால் இனங்களில் ஒன்றாகும்.
உயிரியல் மற்றும் சூழலியல்
இது இரவாடுதல் வகையினைச் சார்ந்தது. குகைகள் அல்லது கைவிடப்பட்ட சுரங்கங்கள் போன்றவற்றில் பகல் நேரத்தில் இவை தங்கும். இது கூட்டமைப்பாக வாழும் இனம் என்பதால், கூட்டமைப்பு ஒன்றில் அரை மில்லியன் நபர்களைக் கொண்டிருக்கலாம்.
வரம்பு மற்றும் வாழ்விடம்
இந்தப் பேரினத்தில் ஆப்பிரிக்காவில் காணப்படும் ஒரே ஒரு சிற்றினம் இதுவாகும். இது எரித்திரியா, மொசாம்பிக், தென்மேற்கு காங்கோ மற்றும் வடமேற்கு அங்கோலாவில் காணப்படுவது ஆய்வுகள் மூலம் தெரிகிறது.
மேற்கோள்கள்
பகுப்பு:ஆப்பிரிக்க உயிரினங்கள் பகுப்பு:ஆப்பிரிக்க விலங்குகள்
ஜிரியன்
தோற்றம்
வலது|thumb|320x320px| ஜிரியனுடன் சண்டையிடும் [[ஹெராக்கிள்ஸ், கிமு 540, காலத்திய சாடியில் உள்ள சித்தரிப்பு லூவர்]] எசியோடு கூற்றின்படி ஜிரியனுக்கு ஒரு உடலும் அதில் மூன்று தலைகள் இருந்ததன. அதேசமயம் எஸ்கிலஸ் கூற்றின்படி இவனுக்கு மூன்று உடல்கள் உள்ளது என்றார். ஸ்டெசிகோரோஸின் விளக்கத்தின்படி, இவனுக்கு ஆறு கைகளும், சிறகுகளும் இருப்பதாகவும் கூறினார்; ஆறாம் நூற்றாண்டின் நடுக்காலத்திய சில சால்சிடியன் மட்பாண்டங்களில் ஜிரியனை சிறகுகள் கொண்டவனாக சித்தரிக்கின்றன. சிலவற்றில் இவனுக்கு ஆறு கால்கள் இருந்தன என்றும், மற்றவற்றில் மூன்று உடல்களுக்கும் சேர்த்து இரு கால்கள் இருந்ததாகவும் சித்தரிக்கின்றன. இந்த வினோதமான அம்சங்களைத் தவிர, இவனது தோற்றம் ஒரு போர்வீரனுக்குரிய தோற்றமாக இருந்தது. இவனுக்குச் சொந்தமாக ஏராளமான சிவப்புநிற அழகிய கால்நடைகள் இருந்தன. இவற்றை இரட்டைத் தலை கொண்ட செர்பெரசு என்னும் நாயும், எரித்யாவின் மகன் யூரிஷன் என்பவனும் காவல் காத்துவந்தனர்.
ஹெராக்கிள்ஸின் பத்தாவது வேலை
thumb| ஹீலியோஸ் அளித்தக் கிண்ணத்தில் கடலில் பயணிக்கும் ஹெராக்ஸ்.  கிரிகோரியானோ எட்ருஸ்கோ அருங்காட்சியகம், என். 205336. ஹெராக்ளிஸின் தனது பத்தாவது வேலையான ஜிரியனின் கால்நடைகளை (Γηρυόνου βόες) கொண்டு வருவதற்காக எரிதியாவுக்குச் செல்ல வேண்டியிருந்தது. அங்கு செல்லும் வழியில், அவர் லிபிய பாலைவனத்தைக் கடந்து செல்கையில் வெப்பத்தால் மிகவும் வெறுப்புற்றார், சூரியக் கடவுளான ஹீலியோசை நோக்கி குறிவைத்து ஒரு அம்பை விட்டார். ஹீலியோஸ் தெய்வம் "அவரது தைரியத்தைப் பாராட்டி" ஹெராக்கிள்சுக்கு ஒவ்வொரு இரவும் மேற்கிலிருந்து கிழக்கே கடலில் பயணிக்கப் பயன்படுக்கூடிய தங்கக் கோப்பையை வழங்கினார். எரித்யாவை அடைய ஹெராக்கிள்ஸ் இதைப் பயன்படுத்தினார்.
ஹெராக்கிள்ஸ் எரித்யாவை அடைந்தார். அப்போது இரண்டு தலை முரட்டு நாயான ஆர்திரஸ் அவர் மீது பாய்வதற்காக ஓடி வந்தது. அவர் உடனே தன் கதையை கொண்டு அதை அடித்துக் கொன்றார். ஆர்திரசுக்கு உதவுவதற்காக அசுரனுடைய காவற்காரன் ஓடி வந்தான். அவனும் கதைக்கு இரையானான்.
சலசலப்பைக் கேட்ட ஜிரியன் மூன்று கேடயங்களையும், மூன்று ஈட்டிகளையும் ஏந்திக்கொண்டு, மூன்று தலைக்கவசங்களை அணிந்துகொண்டு வந்தான். ஹெர்க்குலிஸ் அவனுக்கு எதிராகப் பாயாமல், அவனுக்கு விலாப்புறத்தில் ஓடி நின்றுகொண்டு, தன்னிடமிருந்த லெர்னியன் ஐதராவின் நஞ்சு தோய்ந்த அம்புகளில் ஒன்றை வில்லிலே மாட்டி, அவனுடைய மூன்று உடல்களையும் ஒரே சமயத்தில் துளைக்கும்படியாக அதைச் செலுத்தினார். என்ன நடந்ததென்று அசுரன் உணர்ந்துகொள்ளுமுன்பே, நஞ்சு இவனுடைய மூன்று தலைகளுக்கும் ஏறிவிட்டதால், தரையிலே உருண்டு விழுந்துவிட்டான்.
ஹெராக்கிள்ஸ் கால்நடைகளை ஓட்டிக்கொண்டு, ஹீலியஸின் கிண்ணத்தில் ஏறி யூரிஸ்தியசிடம் கொண்டுசெல்ல புறப்பட்டார். கதையின் ரோமானிய பதிப்பு விவரிப்பில், செல்லும்போது வழியில் ஹெரக்கிள்ஸ் இத்தாலியின் அவென்டைன் மலையில் தூங்கும்போது காகஸ் என்னும் அரக்கன் சில கால்நடைகளைத் திருடினான். மேலும் அக்கால்நடைகளை பின்னோக்கி நடக்கும்படி செய்து அழைத்துச் சென்றான். இதனால் அவை எந்த தடமும் இல்லாமல் போய்விட்டன. இது இளம் வயது எர்மெசின் தந்திரத்தை ஒத்ததாக உள்ளது. சில பதிப்புகளின்படி, ஹெராக்கிள்ஸ் மீதமுள்ள தனது கால்நடைகளுடன் ஒரு குகையை கடந்தார். அப்போது அங்கு காகசால் திருடப்பட்ட கால்நடைகள் மறைத்து வைக்கபட்டிருப்பதைக் கண்டார். இதன்பிறகு நடந்த மோதலில் ஹெரக்கிள்ஸ் காகஸைக் கொன்றார், ரோமானியர்களின் கூற்றுப்படி, அங்கு ஒரு பலிபீடத்தை ஹெரக்கிள்ஸ் நிறுவினார், அங்கு கால்நடை சந்தையான ஃபோரம் போரியம் நடைபெற்றது.
ஹெராக்கிள்சுக்குத் தொந்தரவு கொடுக்கும் விதமாக, ஹேரா கால்நடைகளை கடித்தும், எரிச்சலூட்டி விரட்டவும் கேட்ஃபிளை என்னும் பூச்சிகளை ஏவி அதன்படி கால்நடைகளை விரட்டினாள். இதன்பிறகு அந்தக் கால்நடைகளை ஹெராக்கிள்ஸ் ஒரு  வருடத்திற்குள் மீட்டெடுத்தார். மீண்டும் கால்நடைகளை ஓட்டிச் செல்லும் வழியின் உள்ள ஆற்றில் ஹேரா வெள்ளத்தை பாயவைத்தாள். இது ஆற்றின் நீர்மட்டத்தை மிகவும் உயர்த்தியது. இதனால் ஹெராக்கிள்ஸ் கால்நடைகளுடன் அதைக் கடக்க முடியவில்லை. பின்னர் தண்ணீரை ஆழத்தைக் குறைக்க ஹெராக்கிள்ஸ் ஆற்றில் கற்களைக் குவித்தார். அவர் இறுதியாக யூரிஸ்தியசின் அவையை அடைந்தபோது, கால்நடைகள் ஹேராவுக்கு பலியிடப்பட்டன.
வெளி இணைப்புகள்
பகுப்பு:எர்க்குலிசின் வேலைகள்
திருப்பட்டூர் வரதராஜப்பெருமாள் கோயில்
திருப்பட்டூர் வரதராஜ பெருமாள் கோயில் திருப்பட்டூரில் அமைந்துள்ள பெருமாள் கோயிலாகும்.
அமைவிடம்
இக்கோயில் திருச்சி மாவட்டம் மண்ணச்சநல்லூர் வட்டத்தில் உள்ள திருப்பட்டூர் என்னும் கிராமத்தில் அமைந்துள்ளது.
விளந்தை ஊராட்சி
விளந்தை ஊராட்சி, தமிழ்நாட்டின் அரியலூர் மாவட்டம், ஆண்டிமடம் வட்டம், ஆண்டிமடம் ஊராட்சி ஒன்றியத்தில் அமைந்த 30 கிராம ஊராட்சிகளில் ஒன்றாகும். இங்கு விவசாயம் மற்றும் நெசவு ஆகியவை முக்கிய தொழில்கள் ஆகும். விளந்தை ஊராட்சியின் தற்போதைய ஊராட்சி மன்ற தலைவராக நடராசன் மற்றும் துணைத்தலைவராக கருணாநிதியும் உள்ளனா்.
மேற்கோள்கள்
பகுப்பு:அரியலூர் மாவட்ட ஊராட்சிகள்
திருப்பட்டூர் வரதராஜப்பெருமாள் கோயில்
இறைவன், இறைவி
ஸ்ரீதேவி பூதேவியுடன் வரதராஜ பெருமாள் நின்ற கோலத்தில் அபய கரத்துடன் சக்ர முத்திரையுடன் காணப்படுகிறார்.
திருப்பணி
தற்போது (செப்டம்பர் 2015) இக்கோயிலின் திருப்பணி நடைபெற்று வருகிறது.
மேற்கோள்கள்
பகுப்பு:திருச்சிராப்பள்ளி மாவட்டத்திலுள்ள பெருமாள் கோயில்கள் பகுப்பு:வைணவ தலங்கள்
வடுகன்
வடுகன் முதலாம் நூற்றாண்டில் இலங்கையின் அனுராதபுர இராச்சியத்தை கி.மு. 47 ஆம் ஆண்டில் ஆண்டு வந்தவன். இவனின் முன் முதலாம் சிவன் நாட்டை ஆண்டு வந்தான். இவனின் பின் தருபாதுக திச்சன் ஆட்சிப்பீடம் ஏறினான்.
வெளி இணைப்புக்கள்
பகுப்பு:விசய வம்ச அரசர்கள்
கெர்ச் நகரம்
வலது|thumb|300x300px| கெர்ச், மித்ரிடாட் மலையிலிருந்து
கெர்ச் (ஆங்கிலம்:Kerch) என்பது கிரிமியாவின் கிழக்கில் உள்ள கெர்ச் தீபகற்பத்தில் பிராந்திய முக்கியத்துவம் வாய்ந்த நகரமாகும். இதன் மக்கள் தொகை: 147,033  பேர் ( 2014 மக்கள் தொகை கணக்கெடுப்பு ) 2,600 ஆண்டுகளுக்கு முன்பு ஒரு பண்டைய கிரேக்க காலனியாக நிறுவப்பட்ட கெர்ச், கிரிமியாவின் மிகப் பழமையான நகரங்களில் ஒன்றாக கருதப்படுகிறது. 1920 களில் தொடங்கி இந்த நகரம் விரைவான வளர்ச்சியை சந்தித்தது மற்றும் இரண்டாம் உலகப் போரின் போது ஒரு பெரிய போர்த் தளமாக இருந்தது.
இன்று, இது கிரிமியாவின் மிகப்பெரிய நகரங்களில் ஒன்றாகும். இது குடியரசின் மிக முக்கியமான தொழில்துறை, போக்குவரத்து மற்றும் சுற்றுலா மையங்களில் ஒன்றாகும். கிரிமியாவின் கெர்ச் நகரத்தையும், உருசியாவின் தமன் நகரத்தையும் இணைக்கும் 18.1 கிலோ மீட்டர் நீளம் கொண்ட கிரிமியப் பாலம் உள்ளது.
நிர்வாகம்
இதன் நகராட்சி கணிசமான பகுதியைக் கொண்டுள்ளது மற்றும் கெர்ச் நகரத்தின் ஒரு பகுதியாக இருக்கும் எல்திசென் (கெரோயெவ்சுகோ), கமிசு-புருன் (அர்சின்ட்செவோ), போர்ட் கிரிம், அத்திமுசுகாய் மற்றும் துசுலா தீவு போன்ற பல தனித்தனி பகுதிகளை உள்ளடக்கியது.
பொருளாதாரம்
இன்று கெர்ச் உலோகவியலாளர்கள், கப்பல் கட்டுபவர்கள் மற்றும் மீனவர்களின் நகரமாகக் கருதப்படுகிறது, மேலும் குறிப்பிடத்தக்க சுற்றுலாத் துறையையும் கொண்டுள்ளது.
தொழில்
கட்டுமானப் பொருட்கள், உணவு பதப்படுத்துதல் மற்றும் ஒளித் தொழில்கள் நகரத்தின் பொருளாதாரத்தில் குறிப்பிடத்தக்க பங்கைக் கொண்டுள்ளன. கெர்ச் ஒரு மீன்பிடி கடற்படை தளமாகவும், ஏராளமான மீன் தயாரிப்புகளுக்கான முக்கியமான செயலாக்க மையமாகவும் உள்ளது.
சுற்றுலா
வலது|thumb|300x300px| மித்ரிடேட்ஸ் படிக்கட்டு (19 ஆம் நூற்றாண்டு) அசோவ் மற்றும் கருங்கடலின் கரையில் அமைந்திருப்பதால், கெர்ச் முன்னாள் சோவியத் ஒன்றிய மக்கள் மத்தியில் ஒரு பிரபலமான கோடைகால உல்லாசப்போக்கிடமாக மாறியது. மேலும், குணப்படுத்தும் பல மண் ஆதாரங்கள் நகரத்திற்கு அருகில் அமைந்துள்ளன. கடலோர இருப்பிடம் இருந்தபோதிலும், நகரின் தொழில்துறை தன்மை மற்றும் அதனுடன் தொடர்புடைய மாசுபாடு காரணமாக இன்று கெர்ச்சின் சுற்றுலாப் பயணம் மட்டுப்படுத்தப்பட்டுள்ளது. நகரத்தின் பகுதியில் கடற்கரைகள் இல்லாத போதிலும், பேருந்து, தொடர்வண்டி அல்லது வாடகை மோட்டார் வண்டி மூலம் 20 நிமிட பயண தூரத்தில் அவை நிறைய உள்ளன.
கெர்ச் பல சுவாரஸ்யமான கட்டடக்கலை மற்றும் வரலாற்று நினைவுச்சின்னங்களைக் கொண்டுள்ளது. நகரின் பண்டைய வரலாற்று பாரம்பரியம் விஞ்ஞான சுற்றுலாவை ஈர்க்க வைக்கிறது. கெர்ச்சின் காட்சிகளில் மிகவும் குறிப்பிடத்தக்கவை: thumb|கெர்ச்சில் போகாத்தர்களின் விளையாட்டுக்கள் வலது|thumb|300x300px| கெர்ச்சின். பிரதான வீதி.
தொல்பொருளியல்
வலது|thumb|300x300px| பாண்டிகாபியத்தில் அகழ்வாராய்ச்சி 19 ஆம் நூற்றாண்டின் நடுப்பகுதியில் கெர்ச்சில் தொல்பொருள் தோண்டல்கள் உருசியா உதவியுடன் தொடங்கப்பட்டன. அப்போதிருந்து மித்ரிதாத் மலையில் உள்ள பண்டைய பான்டிகாபியம் நகரத்தின் இடம் முறையாக தோண்டப்பட்டது. அருகிலேயே பல பழங்கால புதைகுழிகள் ( குர்கன்கள் ) மற்றும் அகழ்வாராய்ச்சி செய்யப்பட்ட நகரங்கள் உள்ளன. கெர்ச் யுனெஸ்கோவின் " பட்டுப் பாதை " திட்டத்தில் பங்கேற்கிறது. கெர்ச்சின் புதையல்கள் மற்றும் வரலாற்று கண்டுபிடிப்புகள் உலகெங்கிலும் உள்ள முக்கிய அருங்காட்சியகங்களின் தொகுப்புகளை அலங்கரிக்கின்றன. கெர்மிடேச், உலூவ்ரே, பிரித்தானிய அருங்காட்சியகம், பெர்லின் அருங்காட்சியகம், மாஸ்கோ மாநில நுண்கலை அருங்காட்சியகம் மற்றும் பல. தற்போது, கெர்ச்சின் பண்டைய கோட்டைகளில் அகழ்வாராய்ச்சிகள் உருசியா, உக்ரைன் மற்றும் போலந்தைச் சேர்ந்த விஞ்ஞானிகளால் வழிநடத்தப்படுகின்றன.
மரியாதைகள்
1971 ஆம் ஆண்டில் சோவியத் வானியலாளர் தமாரா சிமிர்னோவாவாவால் கண்டுபிடிக்கப்பட்ட ஒரு சிறிய கிரகம் 2216 கெர்ச் என இந்நகரத்திற்கு பெயரிடப்பட்டது.
வெளி இணைப்புகள்
பகுப்பு:உருசிய மொழி வார்த்தைகளைக் கொண்ட கட்டுரைகள் பகுப்பு:உக்ரைனிய நகரங்கள் பகுப்பு:கிரிமியா
குட்டி (2001 திரைப்படம்)
குட்டி (2001) ஆம் ஆண்டு தமிழில் வெளிவந்த திரைப்படமாகும்
கதை
குட்டி தனது கிராமத்தில் பெற்றோர்களின் செல்ல மகளாக வளர்க்கப்படுகின்றாள். இடையே அவளின் தந்தை விபத்தில் இறந்து போகிறார். நகரத்தில் வேலை ஒன்று இருப்பதனை அறியும் இவளின் தாயாரின் சொற்கேட்டு அங்கு ஒருவரின் வீட்டில் பணிப்பெண்ணாக வேலைக்கு அமர்த்தப்படுகின்றாள். அங்கு பல கொடுமைகளுக்கும் ஆளாகின்றாள் குட்டி இருப்பினும் அங்கு பலசரக்குக் கடை வைத்திருந்த ஒருவனிடம் அவ்வீட்டில் எஜமானி அம்மாவின் தாயார் பல முறை அடிப்பதாகவும் கூறுகின்றாள். இதனைக் கேட்டு தனது பெற்றோர்களுக்கு மடல் ஒன்றினையும் அனுப்பி வைக்கச் சொல்லுகின்றாள் குட்டி ஆனால் ஊரின் பெயரினை ஞாபகம் வைத்திருக்கத் தவறியதால் மடலை அனுப்பமுடியாமலும் போய்விடுகின்றது. பின்னர் அக்கடையருகே வந்திருக்கும் காடையன் ஒருவன் கண்ணில் குட்டியும் அகப்படுகின்றாள். ஒரு நாள் யாருக்கும் தெரியாதவண்ணம் அவளை அவளின் ஊருக்கே அழைத்துச் செல்வதாகப் பொய்யொன்றினைக் கூறி விலைமாதுவாக விற்கவும் செய்கின்றான் அக்கொடியவன்.
விருதுகள்
2002 கெய்ரோ சிறுவர்களுக்கான சர்வதேச திரைப்பட விழா (எகிப்து)
2002 தேசிய திரைப்பட விருது (இந்தியா)
வெளியிணைப்புகள்
பகுப்பு:2001 தமிழ்த் திரைப்படங்கள்‎ பகுப்பு:இளையராஜா இசையமைத்த திரைப்படங்கள் பகுப்பு:நாசர் நடித்த தமிழ்த் திரைப்படங்கள் பகுப்பு:விவேக் நடித்த திரைப்படங்கள் பகுப்பு:எம். என். ராஜம் நடித்த திரைப்படங்கள்
வாலாஜாபாத் ஊராட்சி ஒன்றியம்
வாலாஜாபாத் ஊராட்சி ஒன்றியம், தமிழ்நாட்டின் காஞ்சிபுரம் மாவட்டத்தில் உள்ள 13 ஊராட்சி ஒன்றியங்களில் ஒன்றாகும். வாலாஜாபாத் வட்டத்தில் உள்ள வாலாஜாபாத் ஊராட்சி ஒன்றியத்தில் 61 கிராம ஊராட்சிகள் உள்ளது.
மக்கள் வகைப்பாடு
2011-ஆம் ஆண்டு மக்கட்தொகை கணக்கெடுப்பின் படி, வாலாஜாபாத் ஊராட்சி ஒன்றியத்தின் மொத்தமக்கள் தொகை 1,25,868 ஆகும். அதில் பட்டியல்சாதி மக்களின் தொகை 44,011 ஆக உள்ளது. பட்டியல் பழங்குடி மக்களின்தொகை 1,537 ஆக உள்ளது.
ஊராட்சி மன்றங்கள்
வாலாஜாபாத் ஊராட்சி ஒன்றியத்தில் உள்ள 61 ஊராட்சி மன்றங்கள் விவரம்;
மேற்கோள்கள்
பகுப்பு:காஞ்சிபுரம் மாவட்ட ஊராட்சி ஒன்றியங்கள்
நீடுழை பொருட்கள்
குறிப்புகள்
பகுப்பு:துப்புரவு முடிந்த காஞ்சிபுரம் மாவட்ட ஆசிரியர்கள் தொடங்கிய கட்டுரைகள் பகுப்பு:பொருட்கள் (பொருளாதாரம்)
கவிராயணி ராமகிருட்டிணா பிரசாத்
கவிராயணி ராமகிருட்டிணா பிரசாத் (Kavirayani Ramakrishna Prasad) ஓர் இந்திய வேதியியலாளர் ஆவார். இவர் 1969 ஆம் ஆண்டு சனவரி மாதம் 7 ஆம் நாள் பிறந்தார். இந்திய அறிவியல் தொழில்நுட்ப நிறுவனத்தின் கரிம வேதியியல் தொகுப்பு வினைகள் தொடர்பான பிரிவில் கவிராயணி பணிபுரிந்து வருகிறார். 2014 ஆம் ஆண்டு இவருக்கு சாந்தி சுவரூப் பட்நாகர் விருது வழங்கப்பட்டது.
புற இணைப்புகள்
பகுப்பு:1969 பிறப்புகள் பகுப்பு:வாழும் நபர்கள் பகுப்பு:இந்திய அறிவியலாளர்கள் பகுப்பு:இந்தியக் கரிம வேதியியலாளர்கள் பகுப்பு:இந்திய வேதியியலாளர்கள்
அ. ந. கந்தசாமி
'''அ. ந. கந்தசாமி''' (8 ஆகத்து 1924 – 14 பெப்ரவரி 1968) இலங்கையைச் சேர்ந்த ஒரு தமிழ் எழுத்தாளராவார். ஈழத்து முற்போக்கு எழுத்தாளர்களின் முன்னோடி எனப் போற்றப்படுகிறார். சிறுகதை ஆசிரியர், புதின ஆசிரியர், கவிஞர், கட்டுரையாளர், நாடகாசிரியர், இலக்கியத் திறனாய்வாளர், இதழாசிரியர், மொழிபெயர்ப்பாளர் எனப் பன்முகங்கள் கொண்டு இயங்கினார். கவீந்திரன், பண்டிதர் திருமலைராயர், கலையரசன், சிப்பி, புரூனே போன்ற புனைபெயர்களிலும் எழுதினார்.
வாழ்க்கைக் குறிப்பு
ஆறுமுகம் நடராஜா கெளரியம்மா தம்பதியருக்கு மகனாக அ. ந. கந்தசாமி யாழ் வண்ணார்பண்ணையில் பிறந்தார். யாழ் சிறைச்சாலை மருத்துவராக இவருடைய தந்தை ஆறுமுகம் நடராஜா பணிபுரிந்தார். நவரத்தினம், தையல்நாயகி ஆகியோர் அ. ந. கந்தசாமியுடன் உடன் பிறந்தவர்களாவர். பல சொத்துக்களின் உரிமையாளராக விளங்கிய கந்தசாமியின் தந்தை இவருக்கு ஐந்து வயதாக இருந்தபோதே இறந்து விட்டார். தாய் கௌரியம்மாவும் தந்தை இறந்து 41-ஆம் நாள் இறந்து விட்டார். தொடக்கக் கல்வியை யாழ்ப்பாணம் இந்துக் கல்லூரியில் கற்ற கந்தசாமி சிறிதுகாலம் அளவெட்டி சென்று பாட்டியுடன் வாழ்ந்து வந்தார். அங்கு தெல்லிப்பழை மகாஜனாக் கல்லூரியில் கல்வியைத் தொடர்ந்தார். பின்னர் மீண்டும் யாழ் இந்துக் கல்லூரியில் 10 ஆம் வகுப்பு வரை கல்வி கற்றார். .
இலக்கியப் பணி
அளவெட்டியில் வாழ்ந்ததால், அதன் மீதிருந்த விருப்பத்தின் காரணமாகத் தன் பெயரில் முன்னொட்டாக 'அ' என்பதையும், தந்தையின் பெயரின் முதலெழுத்தான 'ந' என்பதையும் இணைத்து அ. ந. கந்தசாமி என்று தன்னை அ. ந. கந்தசாமி அழைத்துக் கொண்டார். இவர் பதினான்கு வயது முதலே எழுதத் தொடங்கி விட்டார். ஈழகேசரி சிறுவர் பகுதியில் எழுதத் தொடங்கினார். அச்சமயம் ஈழகேசரி நடத்திய பேச்சு, கதை, கட்டுரைப் போட்டிகளில் பங்குபற்றியுள்ளார். கதைப்போட்டியில் முதற்பரிசும் பெற்றார். மறுமலர்ச்சிக் குழுவின் உருவாக்கத்துக்கு காரணமானவர்களில் இவரும் ஒருவர். இலங்கை முற்போக்கு எழுத்தாளர் சங்கத்தின் தோற்றத்துக்கு முக்கியமானவர்களில் ஒருவர். அதன் சங்கப் பண்ணை இயற்றினார்.
சிறுகதை, கவிதை, நாடகம், நாவல், மொழிபெயர்ப்பு, திறனாய்வு, உளவியல், சிறுவர் இலக்கியம் என இலக்கியத்தின் பல்வேறு பிரிவுகளிலும் காத்திரமான பங்களிப்புச் செய்தவர் அ. ந. க. ஆங்கிலத்திலும் மிகுந்த புலமை வாய்ந்தவர். இலங்கைக் கம்யூனிஸ்ட் கட்சியின் முழுநேர ஊழியராக விளங்கிய கந்தசாமி தேசாபிமானி இதழின் தொடக்கக்கால ஆசிரியர்களில் ஒருவர். பின்னர் அக்கட்சியிலிருந்து வெளியேறினார். அக்காலகட்டத்தில் சுதந்திரன் இதழில் சேர்ந்து அதன் ஆசிரியராக 1949 முதல் 1952 வரை பணியாற்றினார். ஆங்கில இதழான டிரிபியூனில் சிலகாலம் பணியாற்றினார். அச்சமயம் திருக்குறள் பற்றிய ஆங்கில ஆய்வுக் கட்டுரைகளை எழுதினார். எமிலி சோலாவின் 'நாநா' (புதினம்), பெர்ட்ராண்ட் ரசலின் 'யூத அராபிய உறவுகள்', 'பொம்மை மாநகர்' என்னும் சீனப் புதினம், ஓ ஹென்றியின் சிறுகதைகள் மற்றும் பல படைப்புகளை மொழிபெயர்த்தார்.
1953 இலிருந்து 1963 வரை இலங்கைத் தகவற் திணைக்களத்தில் மொழிபெயர்ப்பாளராகப் பணிபுரிந்தார். அச்சமயம் பல ஆங்கில நூல்களைப் பணி நிமித்தம் மொழிபெயர்த்துள்ளார். தகவற்துறையில் பணிபுரிந்த காலகட்டத்தில் தகவற்துறையினால் வெளியிடப்பட்ட 'ஸ்ரீ லங்கா' இதழாசிரியராகவும் விளங்கினார். அதன் பின்னர் தோட்டத் தொழிலாளர் சங்கத்தில் முழுநேர ஊழியராகப் பணியாற்றினார். தனியார் நிறுவனங்களுக்கு ஆங்கில நூல்களை மொழிபெயர்க்கும் பணியினையும் செய்து வந்தார். ஒப்சேர்வர் பத்திரிகையில் உரை திருத்துபவராகவும் சில காலம் வேலை பார்த்துள்ளார். வீரகேசரி ஆசிரியர் குழுவில் பணியாற்றியுள்ளார்.
பேராசிரியர் க. கைலாசபதி தனது 'ஓப்பியல் இலக்கியம்' என்னும் நூலினை அறிஞர் அ. ந. கந்தசாமிக்கு உரித்தாக்கி உள்ளார்.
வெளி இணைப்புகள்
பகுப்பு:ஈழத்து எழுத்தாளர்கள் பகுப்பு:1924 இறப்புகள் பகுப்பு:1968 பிறப்புகள் பகுப்பு:பிறமொழி-தமிழ் மொழிபெயர்ப்பாளர்கள் பகுப்பு:தமிழ் இலக்கிய மொழிபெயர்ப்பாளர்கள் பகுப்பு:யாழ்ப்பாணத்து நபர்கள்
புவன் சீனிவாசன்
வெளியிணைப்புகள்
பகுப்பு:வாழும் நபர்கள் பகுப்பு:தமிழ்த் திரைப்படத் தொகுப்பாளர்கள் பகுப்பு:1986 பிறப்புகள் பகுப்பு:தமிழ்நாட்டுத் திரைப்படத் தொகுப்பாளர்கள்
ஞானாமிர்த உரை
ஞானாமிர்த உரை 16 ஆம் நூற்றாண்டில் எழுதப்பட்டது. இது 12 ஆம் நூற்றாண்டில் எழுதப்பட்ட ஞானாமிர்தம் என்னும் நூலுக்கு எழுதப்பட்ட உரை. இதனை எழுதியவர் இன்னார் எனத் தெரியவில்லை. இவர் ஞானாமிர்தம் நூல் எழுதிய வாகீசர் பரம்பரையில் வந்து உபதேசம் பெற்ற ஒரு ‘பக்குவி’ எனலாம்.
உரை பற்றிய சில குறிப்புகள்
இவரது உரை கடினமான இலக்கிய நூல்நடையை விளங்கிக்கொள்ளுமாறு எழுதப்பட்டுள்ளது. ஞானாமிர்த நூலை இந்த உரை ‘தமிழாகமம்’ என்று குறிப்பிடுகிறது. தானம் தரும் பொருள் என இந்த உரை குறிப்பிடுவன: சுவைநீர், குதிரை, ஒளிதரும் விளக்கு, ஆடை, அணிகலன், வட்டமான விசிறி, பொன், நெல், போர்வை முதலானவை.
கருவிநூல்
மு. அருணாசலம், தமிழ் இலக்கிய வரலாறு, பன்னிரண்டாம் நூற்றாண்டு, இரண்டாம் பாகம், பதிப்பு 2005
பகுப்பு:16 ஆம் நூற்றாண்டுத் தமிழ் நூல்கள் பகுப்பு:தமிழ் உரை நூல்கள்